Han ble født i den lille byen Garanhuns i delstaten Pernambuco, nordøst i Brasil, som nestyngste barn i en søskenflokk på åtte. Da han var syv år flyttet familien til kystbyen Guarujá i delstaten São Paulo, hvor det var større muligheter for dem å få arbeid. Denne reisen skjedde på lasteplanet til en lastebil og tok tretten dager. Luiz fikk lite formell utdannelse, men hadde i stedet ulike former for arbeid gjennom oppveksten.